Megérkezett Budapestre Zuzana Čaputová, a szlovák köztársasági elnök egynapos hivatalos látogatásra utazott Magyarországra kollégája meghívására.

Áder János magyar államfő katonai tiszteletadás mellett fogadja Zuzana Caputová szlovák köztársasági elnököt a Sándor-palota előtti Szent György téren (Fotók: MTI)

Čaputovát katonai tiszteletadás mellett a budai Sándor-palota előtt fogadta Áder János magyar köztársasági elnök, a díszebédet és a megbeszéléseket követően a két államfő közös sajtótájékoztatót tartott, ahol a szlovák államfőtől azt is megkérdezték, igaz-e, hogy ő Soros György ügynöke.

Čaputová délután Orbán Viktor magyar kormányfővel is találkozott. A szlovák államfő megkoszorúzza a Magyar Hősök Emlékkövét a Hősök terén és csokrot helyez el Göncz Árpád volt magyar köztársasági elnök sírján. Látogatása végén a Magyarországon élő szlovákok képviselőivel találkozik.

(TASR)